**Referat med agenda for møde nr. 1 2022 den 24 januar 2022 på Zoom kl. 19- 21.30**

Deltagere: BM, RiS, HP, AV, SP, KJ og IJ (referent; referat ud for a. under punkterne). Vi nød alle at opleve HP og AV, der hyggede sig med vin og vitser. IJ havde pyntet sig, nu da vi skulle i fjernsynet.

1. Godkendelse af referat af sidste møde.
	1. OK
2. Strandbeskyttelseslinjen Sundsvej 6. (PKC) – BM (5 min)
	1. Vi tabte denne sag, som Kystdirektoratet afviste. Lille, men principiel sag, og vi fik i det mindste på vegne af DN gjort opmærksom på denne linjes vigtighed.
3. Udvidelse af Limfabrikken, nær Natura 2000 område – HP (5-10 min)
	1. HP havde skrevet til kommunen, at fabrikkens østgrænse lå lige op til et naturbeskyttet område, hvilket ville indebære, at det landværts hegn, der er i udsigt, ville skulle lægges i det beskyttede område. RiS nævnte, at der muligvis allerede var taget højde for havstigningen ved en terrænregulering op til østgrænsen vestfra. RiS ville se nærmere på dette. Afhængig af denne sondering vil vi gå videre med sagen.
4. Naurbjerg industriområde – åbeskyttelseslinjen – BM (5 min)
	1. BM var blevet gjort opmærksom på af Solrøds DN bestyrelse, at industriområdet ikke overholdt åbeskyttelseslinjen. Det er der siden taget højde for i en ny plan for områdets udvikling.
5. Hegn i Borup – KJ (5-10 min)
	1. Et smukt levende hegn skulle nedrives, men dette blev forhindret. Godt gået, KJ!
6. Indvielse af renovering af stenhegn i Magleskoven – BM (10-15 min); hasselmus/syvsover i Svenstrups skove – evt. tur? Se også pkt. 9; Opsætning af redekasser
	1. Fint besøgt møde (50), hvor Birthe Hvarregaard og Claus Løvendahl optrådte. Sidstnævnte gjorde BM opmærksom på forekomsten af hasselmus i Svenstrup skovene, og spurgte, om DN ville være med i et projekt om dette fantastisk søde, noget sløve dyr. Det vil DN gerne, og IJ arrangerer en ekskursion med Claus Løvendahl, Bo Håkonsson, Hans Baagøe, Eilif Byrnak (hasselmusnørd fra Sorø, tidligere biolog i Ringsted kommune), BM og RiS til marts. Dette skal udmønte sig i et konkret projekt, som bl.a. DN vil støtte.
7. Bilag 4 arter. Opfølgning på hvem håndhæver lovgivningen (problematik i forbindelse med Præsteskoven) – diskussion -15-20 min
	1. Niels Rolskov havde sendt en sag til os om håndtering af en Præsteskovlignende situation nær Silkeborg, hvor kommunen var stærkt involveret. Niels R. ser gerne, at DN bidrager til afklaring af rollefordeling mellem Miljøstyrelse og Kommune ifm. bilag 4 arter. IJ fremturede atter med markfirbenet og Glentehøj:

Tekst fra MST håndbog om Bilag IV arter (2007): afsnit 4.1.5: Generelle tiltag til forbedringer for markfirben. Til supplering af konkrete afværgeforanstaltninger kan man gennemføre en række forvaltningsmæssige tiltag, hvor det overordnet gælder om at sikre arten gode levemuligheder i områder, hvor den aktuelt forekommer. I den forbindelse kan nævnes følgende tiltag: 1. Korrekt reetablering af råstofgrave, hvor der tages hensyn til forekomst af markfirben. Råstofgravene bør efter endt udnyttelse henligge med bevarede solvendte skrænter. De bør afgræsses, så der opstår tørre overdrevslignende levesteder med spredt buskvækst. Dette skal gøres, så det ikke medfører forringelser for andre Bilag IV-arter som fx grønbroget tudse, løgfrø og strandtudse. 2. Bevarelse af åbne solvendte skråninger med overdrevskarakter. Beplantningen på størstedelen af de solvendte skråninger bør ryddes, så der kun står enkelte spredte buske og randbeplantning tilbage. 3. Skabelse af spredningskorridorer mellem delbestande (fx stengærder). 4. Undladelse ***af udsætning af fasaner*** på markfirbenets levesteder. Udsætning af fasaner foregår samtidig med, at de nyklækkede markfirben kommer frem. Fasaner støvbader ofte på solvendte, grusede og sandede jordflader som er markfirbenets æglægningssubstrat og soleplads for ungerne.

1. Affaldsindsamlingen 3.april 2022 - ny ansvarlig???
	1. Vi besluttede at lave individuelle indsamlinger. De, der på vegne af DN ønsker at koordinere en sådan, henvender sig til IJ, som vil annoncere på hjemmesiden. Når vi nærmer os, kommer FB og pressen ind i billedet. BM & HP vil stå for Quickly indsamlingen og IJ for Store Ladager ditto; kom gerne med flere forslag.
2. Rødlistearter i Køge – BM/IJ – Se pkt. 6a/b
	1. Udover ål og gulirisk er der fra Køge rapporteret nogle få svampe, som kan være svære. IJ støttede fortsat eftersøgning disse ofte noget skjulte og for de fleste ukendte eksistenser, men ikke på bekostning (tværtimod!) af kommunens bredere overvågningspligter. IJ ønskede lærkerne tilbage i fuld vigør! Fredninger og §3 natur kalder kommunens muntre sønner og døtre til kamp!
3. Pesticidfri drift på kommunens forpagtede arealer – BM (5 min)
	1. Om et par år ville alle Køge kommunes arealer være pesticidfri, havde BM fået at vide. Mht. kolonihaverne er der sket en opfølgning på sagen, så der er ekstra opmærksomhed på afholdelse fra brug af pesticider. Men der vil ikke blive gennemført kontrol af forbuddets overholdelse.
4. MTB på Åsen (BM (5 min). Spærret sti mellem Marksvinget og Vasebæk vej – BM (5 min)
	1. Gl. Køgegård vil give MTB folket et område, hvor de kan boltre sig på, mod at de så blot færdes på MTB’erne i dette område. BM deltager i møde med MTB folket om dette.
5. NRM 24.1.2022 (kl.16) – kort ref. BM (10 min)
	1. BM var meget tilfreds med de to nye politikere (Jonas Whitehorn (S) og Mette Wigand Bode (V)). Den kommer naturplan, som søsættes 2023, blev omtalt med betydelig interesse, herunder ønsket om flere og større naturarealer. Ønske om at gøre hele Køge Bugt til havnationalpark nævntes. 400 KKr afsattes til stenrev. P-plads ved Valore Mose volder problemer. Anja Eberhardt har sagen. Tuen i Borup foreslås ryddet af én lodsejer (!), og der er afsat 150 KKr til dette. KJ vil undersøge, hvordan én lodsejer kan have en tilsyneladende helt ekstraordinær (mistænkelig) indflydelse på prioriteterne. BM påpegede igen, at NRM skal være et besluttende/prioriterende organ og ikke en snakkeklub om tidligere hændelser. Mere detaljeret referat kommer.
6. Infomøde med forvaltningen om bla. nye lokalplaner – BM (5 min)
	1. Møde i april aftales nærmere med ETK og Pia Nielsen.
7. Husk Regionstræf 16. marts og REP møde 22-23. April 2022 i Rebild
	1. Deltagere til REP møde: BM, RiS og KJ (med forbehold)
8. Biodiversitet -levesteder nyt sammenligningsværktøj
	1. BM og IJ ser nærmere på sagen.
9. Ny plejeplan for Valore mose.
	1. Den udsendte plan skal i høring, derefter tilpasses. Problemet om offentlig adgang er sørgelig aktuelt fortsat pga. én lodsejer ved indgangsvejen fra øst.
10. Netværk for Køge bugts DN-lokalafdelinger vedr. Køge bugt havmiljø. BM/RiS (Referat af første møde vedh. på podio) BM (10 -15 min)
	1. De 5 DN bestyrelser langs Køge Bugt holder møde med Lars Midtiby den 25 januar. Fælles fodslag ønskes!
11. Fastlæggelse af møderække, evt. ture. **HUSK KALENDER**
	1. 8/3 18:00 Jenners Dockside; 14/3 19:00 Grønne Hus; 20/4 19:00 Grønne Hus; 9/5 19:00 Grønne Hus; 26/6 12:00 Sommermøde i Roklubben i Strøby Egede.
12. Evt.
	1. Intet

**Ad 4 Henvendelse fra Jens Garde DN Solrød og Naurbjerg landsbylaug vedr. overskridelse af Åbeskyttelseslinjen i Naurbjerg**

Borgerne (Lis Brantberg) er bekymrede over KKs forslag om at udlægge areal tæt på Skensved å til erhvervsområde. (Afventer Lokal- eller kommuneplan kommer i høring)

**Ad. 6.a og 9 Rødlistearter og hermed Hasselmusen**

Brev i november 2021 fra sekretariatet (Bo Håkansson) til politikerne i byrådet vedr. Rødlistearter i kommunen. Selvfølgelig til brug i valgkampen. Men der lægges også op til at få fokus på egentlige rødliste-projekter.

*Det kunne være et ønske om at kommunen hhv. laver eller opdaterer en naturpolitik med indsatser for den natur, der understøtter ”jeres” rødlistede arter. Eller ønske om iværksættelse af et konkret projekt, I måtte have ønske om?*

*Via indsamlede midler og midler fra fonde råder vi også over en mindre pulje, som vil kunne indgå som evt. medfinansiering af mulige konkrete samarbejdsprojekter med udvalgte kommuner. Hvis I sidder inde med en idé til et konkret mindre projekt for rødlistede arter, er I derfor også meget velkomne til at kontakte os i sekretariatet, for at tale videre om den mulighed.*

Da vi samtidig har fået henvendelse fra Claus Løvendahl, Godsforvalter på Svenstrup vedr. ønske om et fællesprojekt med de hasselmus der er observeret i Svenstrups skove – kunne det være relevant at lægge de to muligheder sammen.

Ad. 7 a.

Hvad kan/skal vi gøre lokalt vedr. problematikken om håndhævelse af lovens ordlyd?? Se evt. vedhæftede link af en afgørelse fra Silkeborg kommune som vi har modtaget fra Niels Rolskov.

<https://mfkn.naevneneshus.dk/afgoerelse/96327b5a-fe53-42f8-81da-4b27b1221043?highlight=silkeborg%20kommune&fbclid=IwAR0ZekXFrGd-uVDOIsbzNQR-gHEySNShOuWFuEuKanxj4FH-TOS8rLPHyZw>